Template:2010/JimmyLetterA/nb

Da jeg begynte å prate med folk om Wikipedia for ti år siden, fikk jeg endel rare blikk.

La oss bare si at noen forretningsfolk var skeptiske til tanken om å la frivillige fra hele verden komme sammen for å lage en samling av kunnskap – kun for å kunne dele den videre.

Ingen reklame, ikke noe utbytte, ingen agenda.

Nå, et tiår etter det ble grunnlagt, bruker mer enn 380 millioner mennesker Wikipedia hver måned; nesten en tredel av alle mennesker som har tilgang til internett.

Det er den 5. mest brukte nettsiden i verden. De fire andre har blitt bygget og vedlikeholdt med milliarder av dollar i investeringer, mange ansatte og enorme markedsføringsapparat.

Men Wikipedia er ikke som en kommersiell nettside. Det er nettsamfunnet som lager det, skrevet av frivillige, én artikkel av gangen. Du er en del av vårt fellesskap, og jeg skriver idag for å be deg om å beskytte og støtte Wikipedia.

Sammen kan vi sørge for å holde det gratis og fritt for reklame. Vi kan holde det åpent og du kan fortsette å bruke informasjonen fra Wikipedia akkurat som du vil. Vi kan få det til å fortsette å vokse og spre kunnskap overalt, og la alle få være med å bidra.

Hvert år på denne tiden ber vi deg og alle andre på tvers av hele Wikipedia-fellesskapet å hjelpe til med vårt felles mål, med et moderat bidrag på en hundrelapp eller mer.

Hvis du setter pris på Wikipedia som en kilde til informasjon – og en kilde til inspirasjon – så håper jeg du vil bidra nå.

Med vennlig hilsen

Jimmy Wales

Grunnlegger av Wikipedia

P.S. Wikipedia handler om makt til mennesker som oss til å gjøre ekstraordinære ting. Mennesker som oss skriver Wikipedia, ett ord av gangen. Mennesker som oss finansierer det, én donasjon av gangen. Det er bevis for vår kollektive evne til å endre verden.